Palaeanodonta

se inndeling!

Palaeanodonta er en utdødd klade med pattedyr, og søstergruppen til skjelldyrene (Pholidota). Artene i denne gruppen levde fra rundt midten av Paleocen til tidlig i Oligocen, og de var utbredt over det meste av det tidligere superkontinentet Laurasia.

Palaeanodonter var ei moderat vellykket gruppe. Den besto av små fossoriale pattedyr. De fleste funn av fossiler viser tannreduksjon og modifikasjoner av kjeve og gane som antas å være assosiert med insektetere som i hovedsak ernærer seg av maur eller små virvelløse dyr. Tennene er reduserte eller vestigiale hos de fleste artene. Det var lenge et åpent spørsmål om palaeanodontene var representanter for gomlere (Xenarthra) eller skjelldyr (Pholidota), men Kondrashov & Agadjanian (2012) angir at de hører til i Pholidotamorpha.

Inndeling 
Inndelingen følger Fossilworks (se Eksterne lenker).

 Pholidotamorpha
 skjelldyr (Pholidota)
 †Palaeanodonta, (palaeanodoner)
 †Amelotabes
 †Arcticanodon
 †Ernanodon
 †Melaniella
 †Epoicotheriidae
 †Escavadodontidae
 †Metacheiromyidae

Referanser

Eksterne lenker 
 

Utdødde pattedyr